CELEX: 62008FN0049
Language: el
Date: 2008-05-19 00:00:00
Title: Υπόθεση F-49/08: Προσφυγή-αγωγή της 19ης Μαΐου 2008 — Giannini κατά Επιτροπής

19.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/33
            
         Προσφυγή-αγωγή της 19ης Μαΐου 2008 — Giannini κατά Επιτροπής
   (Υπόθεση F-49/08)
   (2008/C 183/67)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: Massimo Giannini (Βρυξέλλες, Βέλγιο) (Εκπρόσωποι: L. Levi και C. Ronzi, avocats)
   
      Καθής-εναγομένη: Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Αφενός, ακύρωση της αποφάσεως περί απολύσεως του προσφεύγοντος-ενάγοντος και υποχρέωση καταβολής εκ μέρους της καθής-εναγομένης του συνόλου των οικονομικών οφελών από τη συνέχιση της συμβάσεως καθώς και ακύρωση διαφόρων αποφάσεων με τις οποίες δεν του αναγνωρίζονται ορισμένα οικονομικά οφέλη. Αφετέρου, επιδίκαση αποζημίωσης και χρηματικής ικανοποίησης για υλική ζημία και ηθική βλάβη του προσφεύγοντος-ενάγοντος.
   Αιτήματα του προσφεύγοντος-ενάγοντος
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την κοινοποιηθείσα στις 10 Ιουλίου 2007 απόφαση περί απολύσεώς του,
            
         
               —
            
            
               να ακυρώσει, κατά το αναγκαίο μέτρο, την απορριπτική της ενστάσεώς του απόφαση που κοινοποιήθηκε στις 5 Φεβρουαρίου 2008,
            
         
               —
            
            
               να υποχρεώσει την Επιτροπή να του καταβάλει το σύνολο των οικονομικών οφελών από τη συνέχιση της συμβάσεώς του (μεταξύ άλλων, τον βασικό μισθό μετά από αφαίρεση των καταβληθέντων επιδομάτων ανεργίας, τα επιδόματα, τις αποζημιώσεις και τις επιστροφές που δικαιούται βάσει τριετούς συμβάσεως και τα έξοδα μετακίνησης από τον τόπο εργασίας στον τόπο καταγωγής) συν τους τόκους υπερημερίας από την ημερομηνία που κάθε ένα από τα δικαιώματα αυτά κατέστη απαιτητό έως την πλήρη αποπληρωμή, βάσει του ισχύοντος κατά την επίμαχη περίοδο σταθερού επιτοκίου της Ευρωπαϊκής Κεντρικής Τράπεζας για τις βασικές συναλλαγές αναχρηματοδότησης αυξημένου κατά τρεις μονάδες,
            
         
               —
            
            
               εν πάση περιπτώσει, να ακυρώσει τις αποφάσεις της 27ης Ιουλίου 2007 και της 20ής Σεπτεμβρίου 2007 περί κρατήσεως 5 218,22 ευρώ από τις αποδοχές του Αυγούστου 2007, που αντιστοιχούν σε τμήμα των εξόδων μετακίνησης από τον τόπο εργασίας στον τόπο καταγωγής του και, ως εκ τούτου, να του επιστραφεί το ποσόν αυτό των 5 218,22 ευρώ με τους τόκους υπερημερίας από τις 15 Αυγούστου 2007 έως την πλήρη αποπληρωμή, βάσει του ισχύοντος κατά την επίμαχη περίοδο σταθερού επιτοκίου της Ευρωπαϊκής Κεντρικής Τράπεζας για τις βασικές συναλλαγές αναχρηματοδότησης αυξημένου κατά τρεις μονάδες,
            
         
               —
            
            
               εν πάση περιπτώσει, να ακυρώσει την απόφαση της 28ης Αυγούστου 2007 περί περιορισμού της αποζημιώσεως εγκαταστάσεως στο ένα τρίτο του ποσού που εισέπραξε τον Νοέμβριο του 2006 και επιστροφής των υπολοίπων δύο τρίτων, ήτοι 4 278,50 ευρώ από τις αποδοχές του Φεβρουαρίου 2006 και, κατά συνέπεια, να διατάξει την επιστροφή του ποσού αυτού των 4 278,50 ευρώ συν τους τόκους υπερημερίας από 15 Φεβρουαρίου 2008 έως την πλήρη αποπληρωμή, βάσει του ισχύοντος κατά την επίμαχη περίοδο σταθερού επιτοκίου της Ευρωπαϊκής Κεντρικής Τράπεζας για τις βασικές συναλλαγές αναχρηματοδότησης αυξημένου κατά τρεις μονάδες,
            
         
               —
            
            
               να του επιδικάσει αποζημίωση και χρηματικής ικανοποίησης για υλική ζημία και ηθική βλάβη ύψους, προσωρινώς, 200 000 ευρώ,
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.